<classify> Kumekuwa na tetesi juu ya mchezaji huyo kutakiwa na timu hiyo ya Jamhuri ya Sudan inayoshiriki Ligi ya Mabingwa Afrika, jambo ambalo Salum alisema hata yeye amelisikia na kwamba kama itakuwa ni kweli atafurahi.Akizungumza na gazeti hili, mtoto huyo wa nyota wa zamani wa Tanzania, Salum Abubakar Sure Boy alisema malengo yake ni kuvuka mipaka kwa kucheza nje ya nchi kwa ajili ya kujifunza na kupata mafanikio zaidi.Ukweli naitamani hiyo timu kutokana na sifa zake katika michuano ya Klabu bingwa Afrika, imekuwa ikifanya vizuri, kwa hiyo naomba Mungu ninachokiwaza kitimie, alisema kiungo huyo. Alisema bado kuna mawasiliano yanayoendelea na timu hiyo na mambo yakiwa tayari yatawekwa hadharani.  <topic>: MICHEZO 